FORTH กำไรปี 64 โต 65% แตะ 722 ลบ. รับรายได้เพิ่ม-ค่าใช้จ่ายลด เคาะปันผล 0.30 บ.
FORTH รายงานกำไรปี 64 โต 65% แตะ 722 ลบ. จากปีก่อนกำไร 438.84 ลบ. รับรายได้เพิ่ม-ค่าใช้จ่ายลด เคาะแจกปันผลเป็นเงินสด 0.30 บ. ขึ้น XD วันที่ 11 มี.ค.นี้ และกำหนดจ่าย 5 พ.ค.65
FORTH รายงานกำไรปี 64 โต 65% แตะ 722 ลบ. จากปีก่อนกำไร 438.84 ลบ. รับรายได้เพิ่ม-ค่าใช้จ่ายลด เคาะแจกปันผลเป็นเงินสด 0.30 บ. ขึ้น XD วันที่ 11 มี.ค.นี้ และกำหนดจ่าย 5 พ.ค.65
28 ก.พ. 2565

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลประกอบการงวดปี 2564 มีกำไรสุทธิ ดังนี้

โดยรายได้รวมสำหรับปี 2564 มีจำนวน 8,813 ล้านบาท เพิ่มขึ้น 1,731 ล้านบาท หรือเพิ่มขึ้นร้อยละ 24 เมื่อเปรียบเทียบกับรายได้รวมสำหรับปี 2563 ซึ่งมีจำนวน 7,082 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจอีเอ็มเอส และธุรกิจเอ็นเตอร์ไพรซ์ โซลูชันส์
ด้านค่าใช้จ่ายในการขายสำหรับปี 2564 มีจำนวน 95 ล้านบาท ลดลง 22 ล้านบาท หรือลดลงร้อยละ 19 เมื่อเปรียบเทียบกับช่วงเวลาเดียวกันของปีก่อน ซึ่งมีจำนวน 117 ล้านบาท เนื่องจากการลดลงของค่าใช้จ่ายในการขายของบริษัทและบริษัท ฟอร์ท สมาร์ท เซอร์วิส จํากัด (มหาชน)
ขณะที่ค่าใช้จ่ายทางการเงินสำหรับปี 2564 มีจำนวน 77 ล้านบาท ลดลง 10 ล้านบาท หรือลดลงร้อยละ 11 เมื่อเปรียบเทียบกับช่วงเวลาเดียวกันของปีก่อน ซึ่งมีจำนวน 87 ล้านบาท โดยสอดคล้องกับการลดลงของเงินกู้ยืมระยะยาว
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นเงินสด 0.30 บาท กำหนดวันที่ไม่ได้รับสิทธิปันผล (XD) วันที่ 11 มี.ค.2565 และกำหนดจ่าย 05 พ.ค.65